                                    องค์การบริหารส่วนตำบลบือมัง  อำเภอรามัน  จังหวัดยะลา                      หมายเหตุ  1
ประกอบงบแสดงฐานะการเงิน
สำหรับสิ้นปี สิ้นสุดวันที่  30  กันยายน  2559

2.1  สภาพทั่วไป
2.1.1  ที่ตั้งและขนาด
ตำบลบือมัง  เป็นตำบลหนึ่งใน  16  ตำบลของอำเภอรามัน จังหวัดยะลา  ห่างจากที่ว่าการอำเภอรามัน
ทางทิศตะวันตกเฉียงใต้   ประมาณ  14  กิโลเมตร  มีพื้นที่ทั้งหมดประมาณ  32.45  ตาราง-กิโลเมตร หรือประมาณ  20,281.25  ไร่  
2.1.2  อาณาเขตติดต่อ
ทิศเหนือ
ติดต่อกับตำบลโกตาบารู และตำบลบุดี อำเภอเมือง
ทิศใต้

ติดต่อกับตำบลกาลอ  อำเภอรามัน และตำบลตาเนาะปูเต๊ะ อำเภอบันนังสตา
ทิศตะวันออก
ติดต่อกับตำบลยะต๊ะ  อำเภอรามัน
ทิศตะวันตก
ติดต่อกับตำบลกรงปินัง   กิ่งอำเภอกรงปินัง และตำบลตาเนาะปูเต๊ะ  
                               อำเภอบันนังสตา                 
2.1.3  ลักษณะภูมิประเทศและภูมิอากาศ
สภาพพื้นที่ตำบลบือมัง ส่วนใหญ่เป็นพื้นที่ลาดชัน สภาพเป็นภูเขา และที่ราบสูงตามเทือกเขากาลอและ
ป่าสงวน มีความสมบูรณ์ ตามธรรมชาติ มีการจัดสรรที่ดินเพื่อการเกษตร (สปก 4 – 01) นอกจากนั้นยังมีน้ำตกแม่น้ำ ลำธาร อยู่ในหมู่ 1,2,3,4 และหมู่ที่ 6 ที่ราบมีประมาณ 40 % ของตำบลอยู่ในหมู่ที่ 1,3 และ 4  ที่ราบลุ่มอยู่ในหมู่ 2,4 และ 5  การใช้ประโยชน์ที่ดินส่วนมากจะใช้ปลูกพืชยืนต้น เช่น ยางพารา ไม้ผล และทำนาสภาพภูมิอากาศอยู่ในลักษณะภูมิประเทศแบบร้อนชื้น มีฝนตกปริมาณมากในช่วงเดือนธันวาคม และปริมาณฝนตกต่ำสุดในเดือนกุมภาพันธ์
2.2  การเมืองการปกครอง
2.2.1  เขตการปกครอง
ตำบลบือมังแบ่งการปกครองออกเป็น  6  หมู่บ้าน คือ


 หมู่ที่ 1 บ้านตะโละเลาะ
มีพื้นที่
4,687
ไร่


 หมู่ที่ 2 บ้านบือมัง

มีพื้นที่
3,030
ไร่


 หมู่ที่ 3 บ้านดูซงตาวา
มีพื้นที่
6,881
ไร่


 หมู่ที่ 4 บ้านมาแฮ

มีพื้นที่
1,379.25  ไร่


 หมู่ที่ 5 บ้านปงตา

มีพื้นที่
1,931
ไร่


 หมู่ที่ 6 บ้านปีแยะ

มีพื้นที่
2,373
ไร่
/ต่อหน้า 2
                                                                    -  2  -

2.2.2  ประชากร
ประชากร  ณ  เดือนเมษายน  2557  จำนวนทั้งหมด  5,745  คน  เป็นชายจำนวน 2,824  คน  เป็นหญิง

จำนวน  2,921  คน  และ  1,215  ครัวเรือน จากจำนวนประชากรปัจจุบันของตำบลบือมัง  การตั้งถิ่นฐานส่วนใหญ่มีลักษณะแบบสังคมชนบททั่วไป  จะมีการกระจุกตัวอยู่เป็นกลุ่มบ้าน ได้แก่   

หมู่ที่  1  บ้านตะโละเลาะ  มี 3 กลุ่มบ้านคือ  บ้านบาลูกา, บ้านตะโละเลาะ และบ้านบาโงกามูติง

หมู่ที่  2  บ้านบือมัง  มี  6  กลุ่มบ้านคือ  บ้านตะโละมาเละ, บ้านปูลาตือเงาะห์, 

บ้านดูรีแยดง, บ้านบาเละฮีเล, บ้านมืองาแบ และบ้านปาฆามูติง

หมู่ที่ 3  บ้านดูซงตาวา  มี  5  กลุ่มบ้านคือ บ้านดูซงตาวา, บ้านมาแฮยาโตะฮ์, บ้านบีโละ,

 บ้านปาฮงมาแจ, บ้านดีแยสปาฮง


หมู่ที่  4  บ้านมาแฮ  มี  6  กลุ่มบ้านคือ  บ้านมาแฮ, บ้านลูโบะบือโน, บ้านตะโละเกี๊ยะ,



 บ้านกูแบลีเตาะ, บ้านบือเจาะฆาบุฮ และบ้านมูบา

หมู่ที่  5  บ้านปงตา  มี  3  กลุ่มบ้านคือ บ้านปงตา, บ้านลือมุ และบ้านทาเนาะปือเราะ


หมู่ที่  6  บ้านปีแยะ มี  2  กลุ่มบ้านคือ บ้านปีแยะ และบ้านเปี๊ยะใน 


และบางส่วนจะกระจายไปตามที่พื้นที่เกษตรกรรม  โดยมีศาสนสถาน คือมัสยิดเป็นศูนย์กลาง  วัฒนธรรมประเพณีมีเอกลักษณ์เฉพาะด้านศาสนาอิสลาม พูดภาษามลายู บริเวณที่มีประชากรอยู่หนาแน่นที่สุด ได้แก่ ชุมชนบ้านบือมัง 
2.3   ด้านสังคม
2.3.1  การศึกษา
ตำบลบือมัง มีสถานศึกษา คือ
· โรงเรียนระดับประถมศึกษาจำนวน               4  แห่ง
· ที่อ่านหนังสือพิมพ์                                 5  แห่ง
· โรงเรียนสอนศาสนาอิสลาม (ตาดีกา)           10  แห่ง
2.3.2  ศาสนา
ประชากรตำบลบือมัง   นับถือศาสนาอิสลามร้อยละ  100  โดยมีมัสยิดและสุเหร่าเป็นศาสน
สถานสำหรับประกอบพิธีกรรมทางศาสนา  ภายในตำบลมีมัสยิด  จำนวน 9 แห่ง ดังนี้ 
1) มัสยิดดีนุลฮูดาห์  ตั้งอยู่ที่บ้านตะโละเลาะ  หมู่ที่  1
2) มัสยิดอัลอิสลามียะฮ.  ตั้งอยู่ที่บ้านบาโงกามูติง  หมู่ที่  1
3) มัสยิดนูรุลอิฮ.ซาน  ตั้งอยู่ที่บ้านบือมัง  หมู่ที่  2

4) มัสยิดยาแมะมาแฮร์  ตั้งอยู่ที่บ้านมาแฮยาโต๊ะ  หมู่ที่  3

5) มัสยิดญุมอียาตุลซาบาบุลอิสลามมียะฮ.  ตั้งอยู่ที่บ้านดูซงตาวา  หมู่ที่  3

6) มัสยิดนูรุดดีนิลอิสลามมียะฮ.  ตั้งอยู่ที่บ้านลูโบ๊ะบือโน  หมู่ที่  4

7) มัสยิดดารุสลาม  ตั้งอยู่ที่บ้านตะโละกียะ  หมู่ที่  4

8) มัสยิดหัวสะพาน  ตั้งอยู่ที่บ้านทาเนาะปือเราะ  หมู่ที่  5

9) มัสยิดนูรุลอีมาน  ตั้งอยู่ที่บ้านปีแยะ  หมู่ที่  6

         และมีสุเหร่า จำนวน 12  แห่ง  ดังนี้
1) สุเหร่าบ้านบาลูกา  หมู่ที่  1  

2) สุเหร่าบ้านดูรีแยดง  หมู่ที่  2 

3) สุเหร่าบ้านสายกลาง  หมู่ที่  2 

4) สุเหร่าบ้านบาเละฮีเล  หมู่ที่  2 

5) สุเหร่าบ้านดูซงตาวา  หมู่ที่  3  

6) สุเหร่าโรงเรียนอิสลามปราโมทย์  หมู่ที่  3  

7) สุเหร่าบ้านกลาง  หมู่ที่  3  

8) สุเหร่าบ้านตะโล๊ะเกี๊ยะ  หมู่ที่  4  

9) สุเหร่านูรุลอีมาน  หมู่ที่  4  

10) สุเหร่าบ้านลือมุ  หมู่ที่  5  

11)  สุเหร่าบ้านเปี๊ยะใน  หมู่ที่  6

12)  สุเหร่านูรุลฮีดายะฮ. (ปาโจ)  หมู่ที่  6 

2.3.3  การสาธารณสุข
ตำบลบือมัง  มีโรงพยาบาลส่งเสริมสุขภาพตำบลบือมัง จำนวน  1 แห่ง  ได้แก่
โรงพยาบาลส่งเสริมสุขภาพตำบลบือมัง  ตั้งอยู่หมู่ที่ 5  ตำบลบือมัง  มีเจ้าหน้าที่ประจำโรงพยาบาลส่งเสริมสุขภาพตำบลบือมัง  จำนวน  6  คน  และมีศูนย์สาธารณสุขมูลฐาน(ศสมช.)  ประจำหมู่บ้าน  จำนวน  6  แห่ง  โดยมี อสม.  ประจำหมู่บ้าน หมู่บ้านละ 10  คน
                               2.3.4  สาธารณูปโภค
ปัจจุบันในหมู่บ้านต่าง ๆ ของตำบลบือมัง มีสถานบริการสาธารณะให้บริการแก่ประชาชน  

ได้แก่
-   ที่อ่านหนังสือประจำหมู่บ้าน  มีจำนวน  5  แห่ง  ตั้งอยู่ที่หมู่ที่ 1,2,3,4 และ 6

-   หอกระจายข่าว มีอยู่ในหมู่บ้านซึ่งเป็นของ อบต.จำนวน 6 แห่ง  ขององค์กรใน
    หมู่บ้าน จำนวน 5 แห่ง  และหอกระจายข่าวระบบไร้สายของ อบต.  
    จำนวน  13 จุด 

-   ที่ทำการองค์การบริหารส่วนตำบล  ตั้งอยู่หมู่ที่ 5

-   ศูนย์บริหารราชการประจำตำบล  ตั้งอยู่หมู่ที่ 2
-   ศูนย์พัฒนาเด็กเล็กบ้านปีแยะ จำนวน  1  แห่ง  ตั้งอยู่หมู่ที่ 6

